《同韩子东赏牡丹》
宋代·李石

呜呜晓角春风送，日日官身随鸟动。
但知敲傍负佳辰，纵有芳菲难入梦。
起寻北郭新雨后，愁见西山含雪冻。
茅茨虽暖岂宜花，笑我此行真凿空。
向来洛上定真谱，只许姚花充物贡。
只今老病陪少年，驽骑何能追骏鞚。
便将花裓问天女，欲返田园寻二仲。
此花含笑我不言，且插一枝风帽重。

作者简介：李石。少负才名，既登第，任大学博士，出主石室，就学者如云。蜀学之盛，古今鲜俪。后卒成都，时作山水小笔，风调远俗。卒年七十外。